CELEX: 62013CN0642
Language: mt
Date: 2013-12-04 00:00:00
Title: Kawża C-642/13 P: Appell ippreżentat fl- 4 ta’ Diċembru 2013 minn Villeroy & Boch — Belgium mis-sentenza mogħtija mill-Qorti Ġenerali (Ir-Raba’ Awla) fis- 16 ta’ Settembru 2013 fil-Kawżi magħquda T-373/10, T-374/10, T-382/10 u T-402/10, Villeroy & Boch vs Il-Kummissjoni

15.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 45/23
            
         Appell ippreżentat fl-4 ta’ Diċembru 2013 minn Villeroy & Boch — Belgium mis-sentenza mogħtija mill-Qorti Ġenerali (Ir-Raba’ Awla) fis-16 ta’ Settembru 2013 fil-Kawżi magħquda T-373/10, T-374/10, T-382/10 u T-402/10, Villeroy & Boch vs Il-Kummissjoni
   (Kawża C-642/13 P)
   2014/C 45/40
   Lingwa tal-kawża: l-Olandiż
   
      Partijiet
   
   
      Appellanti: Villeroy & Boch — Belgium (rappreżentanti: O. W. Brouwer u N. Lorjé, avukati)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali (Ir-Raba’ Awla) tas-16 ta’ Settembru 2013 fil-Kawżi magħquda T-373/10, T-374/10, T-382/10 u T-402/10, Villeroy & Boch vs Il-Kummissjoni, sa fejn tiċħad ir-rikors tar-appellanti;
            
         
               —
            
            
               sussidjarjament, tannulla parzjalment il-punt 1 tad-dispożittiv tas-sentenza tas-16 ta’ Settembru 2013 sa fejn jikkonċerna lill-appellanti;
            
         
               —
            
            
               sussidjarjament, tnaqqas b’mod xieraq il-multa imposta fuq l-appellanti permezz tal-Artikolu 2 tad-deċiżjoni kkontestata tat-23 ta’ Ġunju 2010;
            
         
               —
            
            
               sussidjarjament, tannulla s-sentenza tal-Qorti Ġenerali tas-16 ta’ Settembru 2013 u tibgħat lura l-kawża quddiem il-Qorti Ġenerali;
            
         
               —
            
            
               tikkundanna lill-Kummissjoni għall-ispejjeż.
            
         
      Aggravji u argumenti prinċipali
   
   L-appellanti ssostni li s-sentenza mogħtija għandha tiġi annullata minħabba l-aggravji li ġejjin:
   
               (1)
            
            
               
                  
                     L-ewwel aggravju
                  : il-Qorti Ġenerali żnaturat il-provi peress illi naqset milli tieħu inkunsiderazzjoni l-fatti mressqa mill-appellanti — fil-fehma tagħha rilevanti — li ġew diskussi fil-proċedura orali quddiem il-Qorti Ġenerali.
            
         
               (2)
            
            
               
                  
                     It-tieni aggravju:
                   hija tikkontesta l-għaqda ta’ aġir indipendenti wieħed mill-ieħor fil-fatt u fid-dritt sabiex tiddeduċi ksur uniku, kumpless u kontinwu. Minbarra dan, bl-applikazzjoni tal-prinċipju “ksur uniku, kumpless u kontinwu”, il-Qorti Ġenerali kisret id-dritt tal-appellanti għal smigħ xieraq, u għal amministrazzjoni tajba tal-ġustizzja. Hija ma wettqitx l-obbligu tagħha ta’ stħarriġ.
            
         
               (3)
            
            
               
                  
                     It-tielet aggravju:
                   il-Qorti Ġenerali naqset mili twettaq l-istħarriġ ġudizzjarju tagħha b’mod xieraq, u b’hekk naqset mill-obbligu tagħha li tiżgura l-protezzjoni ġudizzjarja effettiva ggarantita mid-dritt tal-Unjoni.
            
         
               (4)
            
            
               
                  
                     Ir-raba’ aggravju:
                   ibbażat fuq il-fatt li l-multa imposta ma tistax, fi kwalunkwe każ, tiġi ġġustifikata permezz tal-konklużjonijiet li waslet għalihom il-Qorti Ġenerali wara l-istħarriġ tagħha, u hija sproporzjonata.